Esmalt ei ole arvestatud seda, et "aristokraafia" on soodsalt võimalik ainult säärastes ühiskondades, kus ka "alamate" kihtide mentaliteet teda aktsepteerib, kus alamad kihid tõelikult "kannavad" kõrgemat kihti. Nii on lugu Inglismaal, kuid seda ainult väga mitmesuguste tegu­rite erakordse kokkulangemise tõttu; nimelt inglise "traditsioonide" läbi  kaasakujundatud olukorras, kus puudub vaenlikkus kõrgema kihi vastu ja kus kõrgem kiht on oma ülesannete kõrgusel. Kui säärased eeldused puuduvad, siis on "aristokraatia" olemasolu ainult selline väljakannata­matult arengut pidurdav nähe, nagu ta oli meie maal enne Maailmasõda, nagu ta oli Prantsusmaal ja Venemaal enne nende revolutsioone. Kuigi nendel puhkudel ei puudunud katseid võimuga sundida alamaid kihte aristokraatiat aktsepteerima, ei olnud sellel ometi seda edu, mis Inglismaa saavutas heaga.